|  |
| --- |
| **Budapest Főváros VII. kerület Erzsébetváros Önkormányzata**  **Gyuris Gabriella irodavezető** |

Iktatószám:

Napirendi pont: ….

**ELŐTERJESZTÉS**

**A Művelődési, Kulturális és Szociális Bizottság2025. március 17 - ei rendes**

**ülésére**

|  |  |
| --- | --- |
| **Tárgy:** | Javaslat a tartósan betöltetlen 31. számú felnőtt háziorvosi körzet betöltésére vonatkozó pályázat kiírására |

**Készítette:**

Szegény Ákos

irodavezető-helyettes

**Törvényességi szempontból kifogást nem emelek:**

dr. Mészáros-Rajczi Andrea

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata Képviselő-testületének 19/2013 (IV.30.) önkormányzati rendelete 1. mellékletében meghatározott felnőtt háziorvosi körzetek közül jelenleg öt betöltetlen körzet ellátásáról a Bischitz Johanna Integrált Humán Szolgáltató Központ gondoskodik.

A négy körzet közül a 31. számú háziorvosi körzet tartósan betöltetlen körzetnek minősül tekintettel arra, hogy ellátásáról hat hónapot meghaladóan csak helyettesítés útján tudott Önkormányzatunk gondoskodni.

Az önálló orvosi tevékenységről szóló 2000. évi II. törvény végrehajtásáról szóló 313/2011. (XII.23.) Kormányrendelet 2. § (1) bekezdése értelmében:

*„2. § (1) E rendelet alkalmazásában*

*…*

***b) tartósan betöltetlen háziorvosi körzet:*** *az a területi ellátási kötelezettséggel működő háziorvosi körzet,*

*ba) amelyben az ellátási kötelezettségnek hat hónapot meghaladóan csak helyettesítéssel tudnak eleget tenni, kivéve, ha ennek az az oka, hogy a körzetet ellátó háziorvos munkavégzésében akadályoztatva van, vagy*

***bb) amelyben – a helyettesítés kivételével – az önkormányzat az ellátás nyújtásáról legalább hat hónapig nem tud gondoskodni önálló orvosi tevékenység végzésére jogosult személlyel****;*

*…”*

A körzetet ellátó háziorvos a feladat ellátási szerződés megszűnését követő hat hónap alatt a praxisjogot nem tudta elidegeníteni, ezért a praxis betöltéséről továbbiakban az Önkormányzat jogosult dönteni.

Az Országos Kórházi Főigazgatóság a praxisjog jogosultjának Dr. Hankóczi Natáliának a praxisengedélyét 2025. február 25. napjával a OKFŐ/16011-2/2025 számú határozatával visszavonta.

A tartósan betöltetlen praxis ellátásának tartós biztosítása érdekében javasolt döntést hozni a praxis pályáztatás útján történő betöltéséről, ezzel egyidejűleg a pályázat feltételeit tartalmazó pályázati kiírás tartalmáról és közzétételéről.

Javasolom, hogy a praxis betöltésére a határozati javaslat mellékletében foglalt tartalom szerinti pályázat kiírásával kerüljön sor.

Kérem a tisztelt Bizottságot az előterjesztés megtárgyalására és a határozati javaslat elfogadására.

**HATÁROZATI JAVASLAT**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …/2025. (III. 17.) határozata a 31. számú területi ellátási kötelezettséggel működő felnőtt háziorvosi praxis betöltésére vonatkozó pályázat kiírásáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy

1. Az egészségügyi alapellátásról és körzeteinek kialakításáról szóló 19/2013. (IV.30.) önkormányzati rendelet 1. mellékletében meghatározott 31. számú területi ellátási kötelezettséggel működő tartósan betöltetlen felnőtt háziorvosi praxis betöltésére pályázatot hirdet jelen határozat mellékletét képező tartalommal.
2. Felkéri a Polgármestert, hogy a pályázati kiírás Egészségügyi Közlönyben történő, valamint az Országos Kórházi Főigazgatóság, a Magyar Orvosi Kamara, az Önkormányzat és a Bischitz Johanna Integrált Humán Szolgáltató Központ honlapján történő megjelentetésről gondoskodjon.

**Felelős:** Niedermüller Péter polgármester

**Határidő:** 1 pont tekintetében 2025. március 17.

1. pont tekintetében 2025. április 15.

Budapest, 2025. március 4.

Gyuris Gabriella

irodavezető

Mellékletek:

Határozati javaslat melléklete: Pályázati felhívás a 31. sz. felnőtt háziorvosi körzet betöltésére